**Vysvetlivky k jednotlivým modulom**

**Úvodné informácie:**

Na nasledujúcich stranách nájdete všetky potrebné vysvetlivky dôležité pre vyplnenie jednotlivých modulov dotazníka. Všetky údaje uvádzajte prosím **za kalendárny rok 2012**.

***!!! Upozornenie:*** *Poradové čísla členov domácnosti zachovajte rovnaké vo všetkých tabuľkách !!!*

**Vysvetlivky k vyplneniu modulu I.**

**Referenčná osoba:** ľubovoľne vybraný člen domácnosti, štandardne osoba s najvyšším príjmom

**Vek**: uveďte číslicou dovŕšený vek príslušného člena domácnosti

**Pohlavie:** **pomocou číselného kódu uveďte *muž - 1, alebo žena - 2***

**Status aktivity:** Vyberte pre každého člena domácnosti len jednu z ponúkaných možností – odpovedajúci číselný kód (v prípade, že člen domácnosti vykonáva viac aktivít, zaznamenajte tú aktivitu, ktorú považuje respondent za najdôležitejšiu alebo trvala v roku 2012 najdlhšie):

*1 – zamestnaný na plný úväzok*

*2 – zamestnaný na čiastočný úväzok*

*3 – samostatne zárobkovo činná osoba*

*4 – na materskej / rodičovskej dovolenke*

*5 – nezamestnaný*

*6 – žiak, študent*

*7 – dôchodca, dôchodkyňa*

*8 – invalidný*

*9 – iná neaktívna osoba*

**Vzdelanie**: do tohto stĺpca uveďte najvyššie ukončenú úroveň vzdelania jednotlivých členov domácnosti – odpovedajúci číselný kód (aj v prípade, že sa ešte nejaký člen Vašej domácnosti vzdeláva, uveďte len úroveň už ukončeného vzdelania). Vyberte pre každého člena domácnosti jednu z uvedených možností:

*1 – Základná škola (všetky ročníky); 1-4. ročník osemročného gymnázia; osobitné a špeciálne školy*

*2 – SOŠ, SOU a odborné učilištia (v dĺžke trvania menej ako 4 roky), vzdelávanie v praktických zručnostiach (1- rok)*

*3 – Gymnázium, SOŠ, SOU, odborné učilištia (všetky v dĺžke trvania minimálne 4 roky), 8 ročné gymnázium pokiaľ je ukončený 8. ročník, konzervatórium (4. ročník), nadstavbové štúdium pre učilištia (2 roky), pomaturitné vzdelávanie (menej ako 2 roky)*

*4 – Nadstavbové štúdium, pomaturitné vzdelávanie viac než 3 roky, kvalifikačné štúdium, konzervatóriá (pokiaľ je ukončený vyšší ako 4. ročník) vyššie odborné školy*

*5 – Bakalárske, magisterské, inžinierske, doktorské a doktorandské štúdium*

**Príjmová kategória:** pre každého člena domácnosti, ktorý má čistý mesačný peňažný príjem vyberte jednu z možností – odpovedajúci číselný kód:

*0 – bez príjmu*

*1 – menej ako 200 euro*

*2 – od 201 euro do 400 euro*

*3 – od 401 euro do 600 euro*

*4 – od 601 euro do 800 euro*

*5 – od 801 euro do 1 000 euro*

*6 – od 1001 euro do 1500**euro*

*7 – viac ako 1501 euro*

*8 – odmietam odpovedať*

**Vzťah k referenčnej osobe:** pre označenie vzťahu k referenčnej osobe zvoľte odpovedajúci kód:

1. *–* manžel – manželka (partner – partnerka) *5* – brat – sestra
2. – mama – otec *6* – vnuk – vnučka
3. – syn – dcéra  *7 – iní príbuzní*
4. – starý otec – stará mama *8* – bez príbuzenského pomeru

**Vysvetlivky k vyplneniu modulu II.**

**Počet platených zamestnaní:** napíšte počet všetkých platených zamestnaní, ktoré majú jednotliví členovia Vašej domácnosti.

**Hlavná kategória zamestnania:** uveďte, aký druh práce vykonávate vo Vašej platenej práci. Prosím uveďte číselný kód skupiny, do ktorej patrí Vaše zamestnanie. V prípade, že máte viac ako jedno platené zamestnanie, uveďte druh práce, ktorú vykonávate v tom zamestnaní, ktoré Vy považujete za svoje hlavné.

1. Príslušníci armády
2. Zákonodarcovia, vedúci a riadiaci pracovníci (všetkých úrovní)
3. Vedeckí a odborní duševní zamestnanci (lekár, vysokoškolský učiteľ)
4. Technickí, zdravotnícki, pedagogickí zamestnanci a zamestnanci v príbuzných odboroch (zdravotné sestry, dispečeri, odborní pracovníci)
5. Nižší administratívni zamestnanci (úradníci)
6. Prevádzkoví zamestnanci v službách a obchode (predavač, pokladník, policajt, hasič, väzenská stráž)
7. Kvalifikovaní robotníci v poľnohospodárstve, lesníctve a v príbuzných odboroch (farmári)
8. Remeselníci a kvalifikovaní výrobcovia, spracovatelia, opravári
9. Obsluha strojov a zariadení (operátor vo výrobe, montážny robotník, vodič)
10. Pomocní a nekvalifikovaní zamestnanci (upratovačka)

**Sektor:** číselným kódom určite, či sa Vaše hlavné zamestnanie nachádza v súkromnom, verejnom alebo v inom sektore. Číselné kódy sú nasledovné: **1 – súkromný sektor; 2 – verejný sektor; 3 – iný** (neziskové organizácie, nadácie, fondy).

**Hodiny do týždňa v hlavnej práci:** napíšte, koľko hodín priemerne do týždňa trávite Vy a členovia Vašej domácnosti v hlavnom zamestnaní (nezapočítavajte čas, kedy ste mimo zamestnania, ale máte pracovnú pohotovosť).

**Hodiny do týždňa vo vedľajšej práci:** napíšte koľko času priemerne do týždňa trávite Vy, a členovia Vašej domácnosti vo všetkých ostatných platených zamestnaniach.

Nezaplatené odpracované hodiny pre zamestnávateľa nad legislatívne stanovenú normu: v prípade, že pracujete dlhšie, ako je legislatívne stanovená norma a nemáte tento čas preplatený zo strany zamestnávateľa, uveďte koľko hodín v priemere do týždňa takto pracujete.

**Hlavná príčina práce nad legislatívne stanovenú normu:** pri vypĺňaní tohto stĺpca si, prosím, vyberte jeden z dôvodov, ktorý je pre Vás najdôležitejší z ponúknutej **Tabuľky kódov A.**

**Vysvetlivky k vyplneniu modulu III.**

V tomto module uvádzajte len čistý čas venovaný na konkrétnu činnosť - činnosti nesmú mať kumulovaný charakter (napr. 4 h varím a z toho 2 hod upratujem a 1 hod periem t.j. celkový čas nie je súčet 7 hod., ale len reálne strávený čas: 1 hod. varenia + 2 hod upratovania + 1 hod reálneho času prania). Sezónnu činnosť zapíšte v tvare: *priemerný počet hodín do týždňa / počet mesiacov v roku, ktoré sa činnosť vykonáva (ak je to len niekoľko týždňov, uveďte prosím prepočet na mesiac, napr. 2 týždne = 0,5 mesiaca)*

Do nasledujúcich hlavných kategórií uvedených v tabuľke sa zahŕňajú činnosti, ktoré sú podrobnejšie rozpísané pri Module IV, okrem dobrovoľníckej práce, ktorá je definovaná nasledovne:

**Dobrovoľnícka práca:** uvedomelá činnosť, ktorá sa vykonáva z vlastnej vôle v prospech iných (mimo vlastnej domácnosti) alebo na podporu rôznych verejno-prospešných cieľov. Dobrovoľníkom sa môže stať každý človek v ktorejkoľvek oblasti života spoločnosti všade tam, kde je to potrebné.

**Moduly IV – VI vyplnia najviac dvaja dospelí členovia domácnosti.**

Do prvého stĺpca je vždy potrebné uviesť poradové číslo člena domácnosti, pod ktorým vypĺňal údaje v predchádzajúcich tabuľkách.

**Vysvetlivky k vyplneniu modulu IV.**

V prípade, že **využívate vybrané služby**, za ktoré platíte, alebo reálne **uvažujete o ich využívaní**, vyberte si prosím dôvody, ktoré sú uvedené v **Tabuľke kódov B**. Napríklad: ak sa Vám pokazí práčka a zavoláte si opravára, lebo si ju neviete opraviť sami, v takom prípade využívate trhovú ponuku v kategórii Oprava zariadenia, nábytku, oprava a údržba automobilu. Dôvodom v tomto prípade je kód 4 v Tabuľke kódov B, t.j. tieto služby si neodkážem zabezpečiť sám, alebo v rámci domácnosti. V prípade, že Vám využívanie tejto služby ušetrí čas, uveďte koľko hodín do týždňa Vám to ušetrí. Odhadnite tiež, koľko finančných prostriedkov zaplatíte za túto trhovú službu v priemere do týždňa. V prípade, že **nevyužívate trhovú ponuku** vo vybranej kategórii, vyberte si príslušný dôvod v **Tabuľke kódov C.**

**Vysvetlivky k vyplneniu modulu V. - IX** Pri vypĺňaní týchto modulov sa riaďte pokynmi v dotazníku.